text:
Charternan for di Venezuela a sobrepasa e ultimo 3 añanan!
ORANJESTAD (AAN) – Minister Otmar Oduber, titular di Turismo a relata den conferencia di prensa, dialuna, con e desaroyo di transporte aereo entre Europa y America Latina cu Aruba ta, na e momentonan aki.
EUROPA:
E dignatario a bisa cu KLM a aumenta su vuelonan pa Aruba, y cu e cambio cu ta biniendo e dos vuelonan semanal cu tin actualmente lo aumenta pa cinco.
E mandatario a señala cu, naturalmente, e estrategia di tin e avionnan aki designa na Aruba y Bonaire, envez di e manera con e tabata prome Curacao-Aruba, ta duna un cantidad di stulnan hopi mas amplio y comodo, pa Aruba tambe por haci su diferente estrategianan cu Europa.
E titular a señala cu cifranan cu tin incluyendo Mei, ta papia di aumentonan di casi 7% for di mercado europeo, y den e rosea aki e ultimo bishita cu su persona y ATA a realiza na Hulanda, a mustra cu tur e partnernan cu Aruba tin aya, ta sumamente satisfecho cu e producto y e estrategia cu tin poni “in place”.
Oduber a agrega cu mescos ta conta pa Arke Fly, cu un di su vuelonan importante ta worde designa pa Aruba y Bonaire, exclusivamente, y no manera antes cu tur tabata destina pa Aruba y Curacao.
E estrategia aki ta habri un cantidad di stul adicional na un base semanal pa nos pais. E mandatario a referi na Blue Panorama ta un vuelo charter cu ta continua despues cu inicialmente a bin pa un periodo cortico, entre Italia y Aruba.
Curacao ta duna garantia pa e vuelo aki, pero no den caso di Aruba cu ta solamente dune sosten den mercadeo. E dignatario a subraya cu asina no solamente a logra mantene pero continua pa un periodo mas largo cu esun cu inicialmente tabata tin.
E dignatario a acentua cu “Idea Viaggi”, pa loke ta trata e cantidad di pasahero, a aumenta esaki di 80 pa un capacidad di 160. E charternan for di Scandinavia ta continua tambe, cu un capacidad cu a keda sin worde interumpi, unda cu pa cierto temporada so nan ta bula, pero aworaki por mira cu nan ta extende nan actividad pa un periodo mas largo, y lo sigui asina durante 2012.
E continuidad di e charternan aki ta mustra cu tin confianza den e mercado y no solamente esaki sino un potencial hopi grandi pa loke ta trata aumento di e vuelonan aki.
LATINOAMERICA:
Minister di Turismo a señala cu despues di e alianza Avianca- Taca cu ta uno basta largo unda cu ehecutivonan halto di e aerolinea aki a bishita Aruba, mas of menos tres of cuatro siman pasa, nan a mustra un confianza y partnership serio, cu Aruba.
E compania a cambia e ekipo cu nan tabata uza pa Aruba, pa un avion mas grandi cu 30 stul mas pa vuelo, loke ta nifica 210 stul adicional. Tambe tin conversacion ta tumando lugar cu nan, riba e posibilidad pa aumenta e cantidad di vuelonan pa Aruba, mirando e mercadonan cu nan ta “feeder” pa Aruba, cu ta Brasil y e crecimento cu tin for di Colombia, cu ta haci cu mas stul ta na su lugar.
Tocante COPA, e dignatario a menciona cu e compania a cambia su horario di salida pa 2’or di atardi, locual ta hopi importante pa e conexionnan for di e diferente otro “feeder” cu ta drenta den Panama y bin Aruba.
E dignatario a refuta cu tin posible disminucion di vuelo di COPA pa Aruba. E compania a confirma na e minister cu esey no ta berdad, mas bien nan ta sumamente positivo y ta mira cu 2012 lo ta mehor.
For di Venezuela, e dignatario a bisa cu e vuelonan charter adicional a sobrepasa e ultimo tres añanan, y esaki a base di e maneho di gobierno y su conversacionnan na Venezuela pa logra elimina e obstaculo cu tabata tin, pa charternan por a bula pa Aruba.
For di e momento ey, segun e mandatario, por papia di un bon cantidad di capacidad di stul cu a aumenta cu mas cu 25% pa Aruba, y esaki tambe ta bisto den e resultadonan te cu Mei, cu ta mustra un aumento di 30% di pasaheronan for di e mercado Venezolano.
Finalmente, e dignatario a señala cu un charter for di Ecuador a inicia pa algun siman y cu lo mester a finaliza siman pasa, pero por mira e intencion cu tin pa continua cu un cantidad di vuelo, locual ta algo sumamente positivo, apesar cu ta un mercado den cual Aruba no ta inverti hopi den dje. Pero a base di bishitanan cu tin cada bez di diferente aerolineanan na Aruba, por a logra di capta nan atencion y na e momentonan aki tin un vuelo sumamente exitoso pa Aruba.
-
Secciones:
-
-
-
Enlaces Recomendados
Buscar
Noticias Candela
- Juan Guaidó: Investigamos cómo se perdieron 344 mil millones de dólares en Pdvsa
- Enfermera envió audio a familiares antes de morir en operativo contra el piloto Óscar Pérez
- Unión Europea aprobó sanciones contra siete altos funcionarios del Gobierno de Maduro
- Producción de petróleo de Venezuela cayó 216.000 barriles diarios en diciembre
- Unión Europea sancionó a seis funcionarios venezolanos
- Investiagan en logias masónicas posibles aliados de Óscar Pérez
- Obispos acusados por “delitos de odio” no están detenidos
- Las dudas que había en 2015 sobre gerentes y contratistas de Citgo
- Pedro León Rodríguez: ¿De prófugo de la justicia por corrupción a testigo estrella contra exfiscal?
- Trabajadores de Cuferca exigen respuesta a su condición laboral
Noticias Diarias
- Partidos políticos y sociedad civil se solidarizaron con arzobispos López Castillo y Besabe
- Lilian Tintori criticada en redes sociales tras referirse "a medias" al caso de Óscar Pérez
- El trasfondo de la “renuncia” de Rocío Higuera de Globovisión
- El mensaje sobre Óscar Pérez por el que botaron a Alba Cecilia Mujica de Globovisión (+Video)
- Esposa de Óscar Pérez: No autorizamos su cremación
- Sudeban pide a banca privada iniciar pago a través del Carnet de la Patria
- (Aragua) Murió septuagenario tras ser atropellado por un coronel de la GNB
- El M/G Richard Jesús López Vargas es el nuevo Comandante de la GNB
- Cabeza ‘e Mango debe presentarse cada 15 días en tribunales larenses por arrollar a cuatro bomberos
- Identificada como Lisbeth Ramírez Mantilla la mujer que murió junto a Óscar Pérez
Informe Petrolero
- Desarrollan jornadas de atención social en varios municipios de Anzoátegui
- (Aruba) Candela domina rapidamente den refineria di Valero
- Informe de seguridad de Pdvsa revela que en el 2010 se registraron más de 2 mil accidentes laborales
- Derrame de crudo no afectó a las costas orientales
- Reuters: Venezuela corre riesgos para subir produccion crudo
Guía Corporativa
Archivos
-


c: text/html

text:
Guera Friu
Periodo di enemistad (1945-1989) entre e kapitalismo West y e communismo Oost, na unda nunca nan a cuminsa cu un berdadero guera entre e dos paisnan poderoso Merca y Union Sovietico. E enemistad aki a tuma luga na un nivel politico, ideologico, economico, tecnologico, militar y informativo. Nan nunca a tuma accion directo contra otro, nos por yama cu esaki tawata un guera 'friu'. E tempo aya tawatin hopi tension rond mundo. Nan a marca masha grandi mes den historia di guera na mita di siglo XX.
Termino di e nomber[editá | editá fuente]
Depues Di Dos Guera Mundial Merca y Union Siovetica (awo: Rusia) tawata e paisnan esun di mas poderoso rond mundo. Ta bisa cu Guera Friu tawata un tempo unda tawatin hopi menasa y cu lo ataca otro cu arma. Nunca a tuma luga, pero semper hende tawata cana cu hopi miedo. Nunca tawatin victoria of honor. Por bisa tambe Di Tres Guera Mundial of Guera Friu.
Antecendete[editá | editá fuente]
Tin masha desacuerdo over di e cuminsamento di Guera Friu. Mayoria di e historiadonan ta sten cu e guera aki a cunsa na cabamento di Di Dos Guera Mundial, otro ta bisa cu el a inica na cuminsamento di Prome Guera Mundial. E doctrina di capatilismo y comunismo a boks cu otro na 1917, unda Rusia a sali victorioso. Ta bisa cu Rusia tawata e prome pais comunista. Esaki tawata e prome sosodemento cu a hiba un considerabel erosion di e Rusia Mericano. Algun evento despues di Prome Guera Mundial a fomenta sospecho y desconfiansa entre e Mercano- y Sioveticonan: e idea di Bolshevists tawata pa caba cu capitalismo y introduci e sistema di comunista, e retiro di Rusiano despues di II Guera Mundial tras di e firma di Tratado di Brest-Litovsk cu Imperio Aleman, e intervencion di Merca pa sten Movimento Blanco durante e Guera Civil Rusia y e rechaso di Merca a duna di conoce cu diplomaticamente na Union Siovetica na 1933.
Oost y West hunto[editá | editá fuente]
Na aña 1938 Hitler tabata kier Checoslovakia, paso eynan tabatin hopi Alemannan, su hende.
Francia y Gran Britania a invita Alemania y Italia den un Conferencia di Munich na aña 1938 na unda nan a dicidi pa duna Hitler mita di Checoslovakia en cambio pa paz. Union Sovietica no a wordo invita.
Na maart 1939 Hitler a tuma ful over Checoslovakia, ful e pida na unda nan no a palabra. Francia y Gran Britania a busca e tempo ey contacta cu Stalin, pero Stalin haya e sensato pa no cay un tratado di atake cu Hitler. Na september 1939 Hitler y Stalin a ocupa Polonia y nan a parti e pais. Francia y Gran Britania a declara Hitler rib'e guera. E Di Dos Guera Mundial a cuminsa.
Na 1941, situacion di guera a cambia. Alemania a gana Union Sovietiko. Merca tambe a bay guera cu Alemania. E enemigo di Hitler mester a traha hunto. Nan a haci lo siguiente:
- Gran Britania y Merca a manda material monderno di guera pa Union Sovietica.
- Churchill, Stalin y Roosevelt a discuti over Europa. Den un tratado, Carta Atlantica, na unda Europa no mag di wordo ocupa. P'esey e pueblo Europeo a haya autodeterminacion: e derecho pa kies nan mesun gobierno.
- E tres lidernan a discuti referente na e guera contra Hitler. Na aña 1944 Gran Britania y Merca a kere cu ta bay cuminsa un antoho na West-Europa.
Na aña 1943 e situacion di guera a cambia. Union Sovietica a derota e ehercito Aleman na Stalingrad y a cuminsa cu avance den Europa. Stalin tabata kier su poder bek na e zona unda Union Sovietica tabatin na aña 1941. West no tabata kier esey, pero Union Sovietica tabatin mester di Hitler pa derota.
E Tres Lidernan Grandi a reuni na februari 1945 na un Conferencia di Yalta.
- E minister-presidente Britanico: Churchill
- E presidente Mericano: Roosevelt
- E lider partido Ruso: Stalin
Nan a palabra tocante e ambito di influenca den Europa. Nan a palabra cu cua pais lo tin influencia den cua zona di Europa. Durante e conferencia aki tambe a wordo palabra cu Union Sovietica di Berlin ta bay wordo parti den devocion pa un periodo entre e aliadonan. Francia y Gran Britiania no tawata mas cu e paisnan poderoso na 1945. Nan a perde nan colonia, paso e habitantenan di e zona ey tabata ker biba indepediente. Francia y Gran Britania a perde bou di tur circunstancia hopi placa door di e guera. Specialmente Francia cu tabata tin hopi daño di guera.

robotstxt: allowed

filter: keep


text:
Riba e caminda di Tanki Flip pa Hato te cu Pos Abou un ciudadano a sigui un toyota yaris cu tabata core basta malo riba caminda y tabata bay den banda contrario. Nan a raporta esaki di biaha na e central di polis pa manda patruya pa evita cualkier desgracia cu e chauffeur aki riba caya.
Patruyanan a mobilisa di biaha y na Pos Abou e señora a bay para banda di caminda. A resulta cu ta un señora den su alegria pero tabata basta bou influencia di alcohol, a pone supla algun biaha pero nada. No por a sigui lage riba caya y pio tras di stuur. E señora tabata cooperativo cu autoridad y a bay cune warda.


text:
Un homber un dia a cumpra un cunucu, pero e no tabata sa nada di trabou di un cunukero.
Su yiunan tabata hopi chikito ainda, asina ta cu tabata e so pa haci tur trabou.
El a dicidi di acudi cerca su bisiñanan pa yudansa. Nan si tabatin hopi yiu grandi cu
Dia 24 di october 2017, a tuma luga presentacion di e di dos buki di Theodoor “Dooi” Dañe cu ta titula “Storia di Fontein”.
E buki aki ta di dos publicacion di e serie ‘Storianan di Dooi’.
Mientras den e prome buki Dooi kier a laga hende sera conoci cu antepasadonan di
Riba 11 di september Davidson D. a gana 18.500 florin cu Big 4.
Te ayera numa e la dicidi pa pasa oficina di Lotto, na Paardenbaaistraat 10, pa busca su check.
El a cumpra 3 florin na 0783 cu Pick 4, como tambe 5 florin na *783 cu Pick 3, na Cadena
Entrante diaranson 1 di november 2017, Directie Economische Zaken Handel en Industrie (DAECI) ta cambia di number di telefon.
E number actual, 582-1181, ta keda vigente te cu diamars 31 di october 2017.
Pa diaranson 1 di November 2017 esaki lo NO ta activo mas.
E unico number via cual lo por comunica
Diasabra dia 4 di november 2017 Instituto Pedagogico Arubano (IPA) ta tene su Dia Publico (Open dag) anual.
IPA ta ofrece estudio pa formacion di maestro di scol preparatorio, di scol basico y di scol avansa.
IPA tin mas cu 25 aña formando maestro pa enseñansa di Aruba y den transcurso di
Cruz Cora Aruba a ricibi un update dia 27 di october di Nederlandse Rode Kruis y kier informa comunidad di Aruba di e ultimo trabounan tumando lugar na St. Maarten.
Te na e momentonan aki, 20 mil persona a wordo asisti na St. Maarten, cu ta casi un tercera parte di
Dialuna atardi a tuma luga e firmamento oficial den cual Visser Pharma Group ta cera un aliansa strategico cu e gruponan BENU di Hulanda y BROCACEF di Hulanda.
E acuerdo aki lo haci e grupo Visser hopi mas fuerte y cu mas opcion di producto y servicionan, manera nan ta conoci
Ayera Procurador-General di Aruba a adapta e richtlijn encuanto tene un telefon celular den man ora di stuur auto, n’e cambio di Ley di 3 di augustus ultimo, cu un boet di 500 florin.
E castigo maximal ta detencion di un maximo di tres luna of un multa di 10.000 florin.
Tres
Tabata e Dash-8, e avion maritimo pa patruya di Guardacosta di Caribe Hulandes (KWCARIB) a detecta den e anochi di dia 29 october, durante un patruya un ‘go-fast’ sospechoso na noord-oost di Bonaire.
E fregata di Marina Hulandes, Zr. Ms. Zeeland, cu tabata riba su ruta pa bolbe Hulanda for di
Banco Central di Aruba (BCA) ta informa cu pa e aña aki lo emiti e tercer moneda edicion special di 5 florin 2017, conmemorando e 60 aniversario di Rode Kruis Aruba.
E moneda special aki lo tin e logo di Rode Kruis Aruba graba riba dje cu e texto “60 jaar


text:
Biblioteca Nacional Aruba ta ofrece dos tayer interesante tocante skirbimento. Un tayer di Skirbi biografia y un tayer tocante skirbi un articulo informativo/ensayo of Blog post. Tur dos tayer lo wordo dicta pa autor Quito Nicolaas. E tayernan ta tuma lugar na december y registracion ta habri caba.
E tayer ‘skirbi Biografia’ ta tuma lugar dialuna 12 december di 4or pa 7or di atardi. Diaranson dia 14 di december lo tin un tayer di skirbi un articulo informativo/ensayo of Blog post, di 4or pa 7or di atardi. Esaki pa esnan cu ta gusta skirbi y ta desea di profundisa nan mes un poco mas den e materia. Registracion ta posibel via info@bibliotecanacional.aw
Temanan cu sr. Nicolaas ta trata durante e tayer ta:
Biografia
- Rekisitonan pa skirbi un biografia
- Investigacion di material necesario
- Un biografia como un potret
- Diferente tecnica cu por uza
- Diferente fuente pa aplica
- Con ta ordena/selecta e material
- Estilo y structura
- Problemanan cu por topa cu ne
- E rol di e escritor den e proceso
Non-ficcion: articulo-columna-ensayo
- Tema: Historico, social, cultural etc.
- Topico: por ehempel ‘Enseñansa’
- Aspectonan relaciona cu e tema
- Estudio preliminar
- Uzo di cienca social
- Con pa argumenta
- Limitacion y demarcacion di e tema
- Con ta construi un argumento
- Substancia e locual ta ser bisa
- Con ta conclui e tema.
Sr. Quito Nicolaas ta duna informacion riba e topico ‘Con pa yega na publica bo buki y e ‘E proceso di publicacion’ den tur dos tayer.
Skirbi un biografia
Den e Tayer di Biografia bo ta haya un idea con pa skirbi esaki y con bo por scohe un personahe di e mundo di cultura, literatura, musica, baile, deporte, periodismo of politica pa skirbi su biografia. Un participante por dicidi tambe cu e ta bay scirbi su propio biografia, esta un autobiografia. Esei tambe por.
Durante di e tayer e participante ta siña kico tur e tin di tene cuenta cu ne y kico tur e tin di haci pa caba realisa e biografia. Lo trata paso a paso con bo ta bay ta hinca e biografia di e persona den otro. Un di e puntonan importante cu lo bin padilanti ta e material cu lo mester colecciona di e persona y con pa ordena esaki. Hunto cu e participantenan lo trata un modelo con pa colecta e datonan necesario y e forma mas adecua pa skirbi esaki. Un di tecnicanan cu lo trata ta esun di conduci entrevista, unda cu esaki ta necesario. Durante e tayer lo bin diferente ehempelnan padilanti di personahenan den historia di Aruba cu por skirbi un biografia. Ta bon pa e participantenan tin un idea caba di cual persona asina nan lo ke skirbi y ta recomendabel pa tin cierto preguntanan cu lo kier haci. E participantenan por duna nomber tambe di un personahe cu nan ta desea pa e docente uza como ehempel pa elabora ariba den e Tayer.
Despues di e Tayer tambe e participantenan lo por sigui ricibi e guia necesario te ora cu nan caba completa e buki. Un otro aspecto cu lo trata ta e proceso di publica bo buki: con ta financia e buki, busca un imprenta, e formato di e buki, uzo di un tipo di letter. E tayer lo ta uno completo cu ta encera for di e prome momento cu ta cuminsa traha na e biografia te ora cu esaki keda cla pa publica den forma di un buki.
Skirbi un ensayo
Den e Tayer di non-ficcion (articulo, column, ensayo) lo trata e diferente aspectonan cu mester tene cuenta cu ne ora ta skirbi un articulo, columna of un ensayo. Asina por ehempel lo trata con bo ta analisa e topico di cual bo ke scirbi algo di dje. E tayer aki ta recomendabel pa studiantenan cu mester scirbi un ensayo of tesis pa nan estudio. Tambe lo para keto na e aspecto di con bo ta argumenta bo caso/ponencia. Asina diferente aspectonan lo keda trata durante di e tayer y na final di dia bo lo ta bon ekipa pa scirbi sea un articulo, columna of ensayo.
Despues di e tayer tambe e participantenan lo por sigui ricibi e guia necesario te ora cu nan caba completa e buki. Un otro topico cu lo trata ta e proceso di publica bo buki: con ta financia e buki, busca un imprenta, e formato di e buki, uzo di un tipo di letter. E tayer lo ta uno completo cu ta encera for di e prome momento cu ta cuminsa traha na e obra te ora cu esaki keda cla pa publica den forma di un buki.


text:
ORANJESTAD – Corte a otorga demanda di e funcionario encarga cu IT (Information Technology) di Parlamento, e conocido personahe; Richard Dijkhoff, contra e retiro duna na su persona. Hunto cu e ex griffier, a retir'e di Parlamento, cu e argumento cu e tabata hopi ausente di trabou, cual no tabata haci su trabou corectamente y cu esaki a perhudica Parlamento. E castigo cu el a haya, cu el a bringa (castigo condicional) y awo a gana esaki tambe den corte awe. E base di e sentencia ta, cu gobierno no a actua corecto, mas bien laat y como tal a ‘faya’ pa actua den e caso aki.
RETIRO
Tempo cu e caso inicial di retiro a tuma lugar, esaki tabata hunto cu e tempo ey e ex griffier Bastien, cu e tempo ey si a retir'e, mientras cu Dijkhoff a haya su castigo disciplinario despues di un investigacion. Gobierno a dun'e un retiro condicional, cu ta nifica cu e no ta ehecuta e retiro, contal cu e no comete un fayo den un periodo di dos aña. Ta bringa e griffier su caso na Raad van Beroep. Huez den e caso awor, no a trata ni e culpa cu tabatin contra Dijkhoff, pero a acepta e ponencia di Dijkhoff cu gobierno a actua mucho laat. Parce cu na 2014 e ‘rapport’ contra dje tabata cla, pero a laga Dijkhoff traha normal den Parlamento, te ora cu a haya un reemplazo p'e na juli 2015. Y ta ora cu a ‘werk e in’ e remplasante, a saca e rapport for di lachi y uz'e pa hustifica e castigo contra Dijkhoff. Huez a mustra den e caso ey, cu esey no por y a destrui e decision riba e base aki. Gobierno tin 30 dia pa apela. Lesa e sentencia AKI.
ORANJESTAD – E compania di accountant renombra Ernst & Young (EY) a actual illegal contra ex director di Lotto Endy Croes y acusacionan den e rapport traha contra Croes, no tin base. Asina corte di apelacion a dicta den un sentencia diamars mainta. Abogado di Croes, Anthony Ruiz a splica NoticiaCla cu e ta considera e dia di awe como uno grandi pa su cliente. Sigur si tene na cuenta tur e añanan cu e cliente mester a pasa door acusacionnan sin base. Corte di apelacion a mustra cu e compania a acto illegal, incorecto y cu e acusacionnan contra Croes den e rapport traha, no ta corecto. E sentencia ta uno largo di 23 pagina, unda cu hueznan a tuma nan tempo pa motiva nan argumentacion. E contra partido tin 3 luna pa bay casacion, y Croes ta prepara awor pa cuminsa caso penal contra e compania y tambe uno di daño y perhuicio.
ORANJESTAD – E bancarota di Insel Air Aruba ta keda vigente y creditornan por continua cu e proceso pa recupera nan placa. Awe mainta tabatin un caso pendiente di apelacion cu InselAir Aruba a entama contra e decision di bancarota. Sinembargo, InselAir mes a revoca e caso, cu ta nifica cu e decision anterior di bancarota di e compania ta bira final. Asina abogado pa e partido contrario Dello Gomez di Gomez & Bikker a confirma pa NoticiaCla. InselAir for di e tempo ey tabata for di operacion, mientras cu InselAir International ainda ta operando bou di proteccion di corte.
ORANJESTAD - Ex parlamentario Desiree de Sousa Croes a gana su caso contra gobierno di Aruba. Huez dialuna a ordena gobierno (minister) pa suspende e desicion di dia 20 di november 2017 cu ta mande bay raporta na DPS. Y ademas mester pague e salario conforme e landsbesluit di dia 22 di januari 2010. Keda pendiente pa mas detaye. Lesa e sentencia AKI.
ORANJESTAD – Bou di un interes grandi entre e.o. prensa y abogadonan, e caso cu un periodista a entama contra presidente di Parlamento diamars a tuma lugar. E base di e caso tabata pa ‘identifica e motivacion di e presidente di Parlamento pa a prohibi un periodista entrada den Parlamento pa un periodo specifico’. Un contesta cu despues di basta insistencia di e huez cu a trata e caso, a bin resulta di ta ‘menaza contra e presidente y palabranan pa insulta e instituto’. Huez na final a cuestiona e motivacion ey y a bisa mesora cu den curso di dia mayan diaranzon lo dicta sentencia riba e caso.
ORANJESTAD – Ex parlamentario Desiree de Sousa Croes tin derecho pa haya su funcion ‘bieu’ bek como director di Arubahuis, basa riba e hecho cu nunca e no a wordo ‘retira’ of baha cu pensioen den e funcion ey. Asina abogado Peter Mohamed a argumenta den corte awe mainta pa su cliente. De Sousa (den corte menciona como Croes) a entama un caso contra Gobernador di Aruba y minister di Asuntonan general, cu no kier acepta pa de Sousa bolbe na su ‘funcion bieu’ di Director di Aruba sino kier pa e bay bek na ta docente. Huez ta dicta dia 8 di januari ken tin razon den e caso aki.


text:
Despues di un estudio cu a tuma mas cu 10 luna, e Plan pa Desaroyo di nos producto turistico – ‘Cu Mira Pa Futuro’ a wordo lansa y A.T.A. di su parti ta trahando activamente riba dje.
A.T.A. como e autoridad di turismo ta traha pa fortifica Aruba su pilar economico principal pa asina Aruba por sigui florece como un destinacion di turismo sostenibel pa e añanan y generacionnan cu ta na caminda.
‘Cu Mira Pa Futuro’ ta resultado di un proceso di investigacion y dialogo extenso unda mas cu 350 participante di varios background y nos poblacion local a bini hunto, durante e fase di desaroyo, treciendo dilanti ideanan innovativo y sostenibel pa beneficia tanto e comunidad como e bishitante.
E importancia di e plan aki.
E plan di desaroyo di ‘Cu Mira Pa Futuro’ ta di suma importancia pa loke ta trata pasonan cu mester tuma pa traha riba un desaroyo turistico sostenibel. No ta facil pa ahusta for di e mas cu 30 aña di exito den establece Aruba como un destinacion popular pa turista. Un pregunta cu por surgi ta: “Pakico cambia un formula ganado?” Segun cu nos isla ta mira e futuro y ta wak e cambionan global y tambe e deseonan di generacionnan nobo di bishitante, ta birando mas y mas importante pa mantene Aruba su posicion primario como destinacion di turismo y sigura cu Aruba ta keda estableci como un destino atractivo den e mundo aki, specificamente den e region di Caribe.
A.T.A. a aserca e comunidad local y a trece hopi partido hunto. Ta reconoce e mentalidad pionero di tur esnan di un of otro manera, cu directamente of indirectamente a contribui na e fundeshi pa e exito cu nos industria turistico a logra haciendo cu nos destinacion ta exitoso awendia.
A.T.A. ta desea di sigui stimula consientisacion di e plan aki bao di nos comunidad y como tal ta invita y anima un y tur pa bishita e website www.cumirapafuturo.com pa asina siña mas tocante e proyecto aki y pa mira kico nos tur por haci pa hunto nos hiba Aruba su turismo y comunidad na e siguiente nivel.


text:
Diamars ultimo, no solamente tabata un dia special pa partido MEP n’e momento cu e Acuerdo di Formacion a wordo firma p’asina cuminsa cu e fase di Programa di Gobernacion, sino tambe tabata un dia sumamente importante pa MEP ora cu e checkers a wordo gradici pa e trabou elocuente cu nan a haci durante eleccion dia 22 di september.
Presidente di Partido, dr. Gerrit Croes a duna un discurso cortico y a gradici tur esnan presente. El a duna un splicacion di kico a bay bon y malo y kico por mehora p’e proximo eleccion.
Sr. Gerrit Croes tambe a haci un apelacion pa tur presente keda den contacto cu partido y yuda den directivanan di bario unda nan ta pertenece.
“E trabou pa controla cada urna den tur districto no ta uno facil, sinembargo e cooperacion cu nos a haya di boso, cu a pone boso mes disponibel ful e dia, tabata enorme.
P’e motibo aki, ami, den nomber di lider di MEP, sra. Evelyn Wever-Croes y Partido MEP, ta yama cada un di boso danki pa boso trabou di controla cada urna durante e eleccion,” dr Croes a bisa.
Secretario General di MEP, Xiomara Ruiz-Maduro tambe a hiba palabra y a gradici tur presente p’e forma parti di e cambio cu awe nos a logra.
Como ultimo, tur candidato presente a duna un gradicimento final especialmente na tur esnan cu a yuda nan na nan respectivo urnanan.
E encuentro di checkers a tuma lugar na Piedra Plat Entertainment Center.


text:
WILLEMSTAD – Ayera anochi, un multitut grandi di siudadano rabiá a presentá dilanti e edifisio di Goisco pa un manifestashon pasífiko. Pueblo a hasi e yamada pa manifestá despues ku Joel da Silva Gois, propietario di Goisco, a menasá di hibá gobièrnu i MEO dilanti, despues di a ehersé vários kòntròl, entre otro riba karni i komestibel, den su establesimentu. Durante e kontrol akí a saka un kantidat grandi di karni, belèg i otro merkansia kaduká fo’i e supermerkado.
Un multitut di aproksimadamente mil persona a presentá ku pochi, panchi, pankarta i bandera pa ekspresá nan disgustu ku e situashon i e deklarashonnan inflamatorio di Gois den direkshon di gobièrnu i prensa. Gois tabata hopi emoshoná di a mira pueblo su malkontentu i na promé instante solamente kièr a enfrenta prensa.
Un reportahe di Deya Mensche
Despues di hopi gritu fo’i públiko pa e bin afó, Gois, kompañá pa organisadó Julius Koko, a enfrentá e públiko i a ekstendé su diskulpa. “Sòri, despensa i diskulpa pa kualke kos ku mi a inkomodá e pueblo”, e propietario a deklará. Tambe Gois a enfatisá ku e no ta kontra di niun kòntròl i ke pas ku e pueblo. E protestadónan a haña e diskulpa di Gois suàk, pasó mester a fòrsa e propietario pa enfrentá e públiko.
Apliká e leinan
Koko, na su banda, tabata satisfecho ku Gois su diskulpa, i a enfatisá ku mester apliká e leinan i sanshonnan ora esakinan keda violá. Koko a primintí di pone mes un preshon riba mandatarionan pa ehekutá esaki. No tabata klaro durante e protesta, ki medida adishonal Goisco ni e supermerkadonan lo tuma pa prevení ku karni of merkansia kaduká ta keda bendí na pueblo.
Parlamentario Charles Cooper tambe a haña e manifestashon un bon komienso i ta spera pa mira sanshonnan kontra di e violadónan. “No por tin kòntròl so, paso ainda e parti di sanshon ta keda atrás”, e mandatario a splika. Tambe ela primintí di preshoná gobièrnu pa sera e burakunan burokrátiko pa asina por apliká e leinan i protehá nos komunidat.
Sidney Provance, èks hefe di departamentu di labor i kònsùltent pa gobièrnu den tim multidisiplinario ku ta ehersé e kòntròlnan, ta satisfecho ku e multitut a sali pa nan derechonan.
‘No ta intimidá’
Reakshonando riba e reklamo di SUVECU kon e tim multidisiplinario ta funshoná, Provance ta di opinion ku e polisnan ta aktua korektamente i no ta intimidá niun hende. “Den e añanan ku mi ta forma parti di e tim, nunka mi no a mira niun funshonario papia malu ku hende. Niun kaminda na mundu bo por kana riba kaya sin identifikashon, pues kana ku esaki, i bo no tin niun problema”, Provance a enfatisá. Según Provance tin kòntròl diario, pero ta awó e tim tin dos aña ta funshoná, pues ela urgi pueblo pa duna espasio pa hasí esaki i mira e resultado.


text:
“Despues cu e Gobierno aki a tuma rienda di e pais aki na 2009, nos isla tabata den deterioro total y nos hendenan sin perspectiva pa futuro. Un infrastructura completamente decai y edificionan di Gobierno bandona na nan suerte! Nos turismo cu tabata falta hopi pa nos por promove mas crecemento, nos refineria sera pa falta di vision di e Gobierno anterior na esaki, nos fondonan di pensioen APFA, AOV/ SVB na rand di bancarota, AZV cu mester a wordo reforma y nos aparato di Gobierno cu gastonan halto”, segun Parlamentario Clarisca Velasquez.
“E Gobierno Mike Eman I a lora manga y a cuminsa traha pa pone e isla aki riba pia atrobe.
Pero prome mester a duna nos hendenan alivio den nan poder di compra y aki ta unda e ser humano a haya su atencion apesar di situacion malo cu a haya Aruba financieramente.
A cuminsa inverti en bes di exigi den nos ciudadanonan di menos recurso p’asina nos hende por haya alivio y tambe pa Aruba su economia por cuminsa draai”, e Parlamentario di AVP ta splica.
“E modelo cu Gobierno Mike Eman a scoge ta pa stimula economia p’asina stabilisa nos pais, pa despues ahusta e gastonan publico en bes di scoge un sistema di austeridad riguroso cu mayoria pais, incluyendo Hulanda, a impone riba nan comunidad.
Awe nos tur por mira e resultadonan positivo. Awe Aruba mas bunita cu inversionnan riba infrastructura y atraccionnan turistico y tambe den barionan. Nos hendenan cu mas placa den nan saco cu impulso den nos poder di compra cu prosperidad comparti y tambe reduccion di pago di coriente”, Parlamentario Velasquez ta continua bisando.
“Y cu un finanza publico sostenibel. Un cifra di desempleo awe di alrededor di 5% cu na 2009 ora a tuma mando tabata na 12%. Un finanza publico bon balansa cu un deficit di solamente 0,5% den 2017 y cu miras pa un presupuesto balansa y surplus den aña 2018.
Un refineria awe habri cu ta estimulo grandi pa nos economia y pa trabao pa nos hendenan.
Awe nos fondonan di pensioen tur ta salba y stabil pa generacionnan cu ta bin. E Gobierno aki a cumpli cu tur e puntonan cu banco central a pone na aña 2009 como reto pa por logra un miho Aruba y awe Gobierno a logra tur esakinan”, e Parlamentario a mustra.
“Aruba ta riba e bon rumbo y awe nos tur por wak cu nos propio wowo unda nos placa ta bay. Hasta Hulanda mester a admiti cu loke e Gobierno di Aruba a haci pa pone Aruba bek riba pia ta e miho decision cu un pais por a tuma. Aruba ta ehempel pa henter reino Hulandes y nos tur ta orguyoso di esaki”, Parlamentario Velasquez a conclui.


text:
Tribon ta un criatura maritimo cu por dunabo miedo, pero e especie conoci como ‘tribon duende’ ta hororoso y escalofriante. E tin un bek largo, un cara poco deforma y un boca cu ta expande y contrae pa asina e por alimenta su mes cu otro piscanan. Ta calcula cu e especie
Day: November 3, 2017
Cientificonan a descubri un especie nobo di orangutan na Indonesia
Cristina Fernandez Kirchner lo wordo procesa pa asociacion ilicito y fraude
Despues cu e apelacion di e ex Presidente, Cristina Fernandez, a wordo rechasa, husticia di Argentina a confirma e proceso di e ex Presidenta pa asociacion ilicito y fraude, despues di a entrega, presuntamente, trabounan publico na balor di 2.200 miyon dollar na un empresario. Corte Supremo na Argentina a ratifica
Ex vice Presidente di Argentina deteni pa erikesimento ilicito
E ex vice Presidente di Argentina, Amado Boudou, a wordo deteni diabierna na Buenos Aires. E ex funcionario ta wordo acusa di integra un asociacion ilicito cu a comete presunto hechonan di labamento di placa, tempo cu e tabata fungi como Minister di Economia. Boudou, kende tabata e di dos na mando durante e Gobierno
Van Riet hefe nobo di Departamento di Asuntonan Huridico General
Entrante 1 di november 2017 Mr J.A. (Hans) van Riet a cuminsa como hefe di Departamento di Asuntonan Huridico y General di Directorado di Maneho y Sosten. E tin amplio experiencia den abogacia, tanto riba tereno di derecho civil como derecho administrativo y alabes como hurista den servicio di Ehercito
Polis maritimo a hala atencion di dos Capitan
Relaciona cu presencia di dos barco crucero den haf di Aruba, Polis Maritimo a dicidi di tene patruya na e costa for di Playa te cu Arashi. E barconan cu tabata den haf na e momentonan ey tabata Norwegian Jade y Carnival Freedom. E Polisnan Maritimo a cuminsa cu nan control for
Robo container di sushi
Diahuebs pa mas o menos 8.25 di anochi un persona ta acudi na warda pa entrega keho di robo di un container di sushi di Ecotech. Riba diamars, 31 di October ultimo, rond di 7’or di anochi el a mira pa ultimo biaha su container di sushi di Ecotech na su


text:
Tata Misericordioso den Bo gran misericordia Bo a regala nos un dia mas. Bendishona Bo ta te den tur eternidad. Señor nos kier roga Bo pa tur esnan cu no kier acepta Bo den nan curazon. Esnan cu ta desprecia Bo y no ta valora cuanto Bo a sufri pa cada di nos. Nos ta pidi Bo pa e candela di Bo misericordia por transforma cada un di nos y haci nos criaturanan nobo. Cu Bo boluntad sea haci den cada un di nos. Laga nos testimonio por sirbi pa combersion di tur esnan cu ta leu ainda di Bo. Den e Evangelio Bo ta bisa nos cu e pueblo na Samaria ta nenga di ricibi Hesus. ( Lc. 9, 51-56 ) Señor nos Dios nos ta suplica Bo pa laga nos pueblo di Aruba por habri nan curazon pa Bo y acepta Bo. Nos tambe tin momento cu nos ta wordo desprecia y insulta asta ora nos ta hiba un mensahe di paz, misericordia y salbacion na esnan cu mas tin mester di dje. Duna nos pasenshi y forza pa nos por sigui padilanti apesar di tur contratiempo. Amen.
Orashon di dia 3 october 2017
Posted in Orashon di Dia


text:
Aruba Softball Bond kier recorda tur su miembronan cu e gran apertura di campeonato di softball lo tuma lugar diabierna 12 di mei próximo.
ASB ta pidi tur ekipo pa cuminsa prepara pa e dia aki nan ta completo cu ful ekipo na veld.
Tanto masculino AA y A-klas y femenino AA. Lo bay tin un ceremonia di apertura unda equiponan lo desfila. Ta pidi tur ekipo presenta cu un madrina. Lo scoge un madrina di aña 2017, kende lo representa ASB henter e aña kende alaves na final di campeonato lo mester ta presente pa entregamento di premio.
Tambe lo bay tin un premio pa ekipo mihor uniforma. Pues uniform mester ta completo pechi camiseta Carson faha, etc. Lo dedica e campeonato aki na dos persona cual lo wordo anucia dentro di poko den prensa hunto cu nan cv. E mesun dia aki lo decreta oficialmente e gran apertura di campeonato 2017 unda lo bay tin 2 wega.
Dia 9 di mei cuminsando pa 7:15pm den Trappers Club lo bay tin un reunión cu tur ekiponan pa repasa Reglamento di Campeonato. E dia aki ekiponan mester entrega nan lista oficial compaña cu Afl. 200 competitiegeld. Ta pidi tur ekipo manda 2 representante.
Campeonato oficial ta cla pa ranca sali y e competencia ta mustra di lo bira uno fuerte y hopi competitivo. Éxito na tur ekipo.


text:
E siman aki ‘Pension Fund Tourism Sector Aruba’ (PFTSA) ta celebra su di 25 aña di existencia. Minister di Finanza, Angel Bermudez ta orguyoso di por a forma parti esaki y ta felicita e organisacion cu nan hubileo.
E mandatario ta splica cu e concepto pa lanta e fondo aki 25 aña pasa tabata un concepto inovativo y cu beneficio tanto p’e doñonan di trabou como tambe e empleadonan den e sector turistico.
“Mi a gosa e idea, mas ainda cu den e tempo ey ora cu esaki a keda proponi na mi, e tabata un concepto hopi progresivo”, Minister Bermudez ta conta.
Minister Bermudez a indica cu e semper tabatin interes p’e materia di pensioen, apesar cu en realidad e ta un materia hopi complica, pues na momento cu el a keda aserca pa algun pionero den e sector turistico na cuminsamento di añanan 90 pa crea e fondo aki, el a acepta pa forma parti di e plataforma aki.
Den su funcion actual e mandatario ta splica cu comunicacion, educacion y informacion ta factornan importante tanto di parti doñonan di trabou, como tambe Gobierno pa henter comunidad laboral por tin un plan di pensioen.
“Hopi hende no ta pensa riba pensioen te ora nan ta yegando un edad unda cu nan ta realisa cu nan ta cay bek riba un entrada chikito ora nan sali for di mercado laboral”, asina e mandatario a expresa.
Apesar cu 25 aña pasa e fondo aki a cuminsa na un manera hopi modesto manera cu e mandatario di finanza mes a indica, el a enfrenta desaroyonan cu desde un principio no a premira manera ‘vergrijzing’ y e crisisnan economico cu Aruba a enfrenta y awendia PFTSA ta sigui eherce un funcion importante specialmente pa tur e empleadonan den sector turistico.
“Na mi parecer e fondo tabatin un bon comienso sin importa cu su inicio tabata uno modesto, paso bo ta laga ambos partido custumbra cu nan ta participa y aporta na un plan cu den futuro ta beneficia tanto p’e empleado como e doñonan di trabou”, Minister Bermudez a bisa.
E mandatario di finanza ta extende un caluroso pabien na ‘Pension Fund Tourism Sector Aruba’ (PFTSA) y tur esnan cu durante asina hopi aña tambe a aporta y forma parti di e fondo aki.


text:
Algun luna tras di lomba un investigashon kondusí pa Vrije Universitiet di Amsterdam a mustra atrobe ku un naturalesa saludabel ta un pilá indespensabel ku ta karga turismo i ekonomia lokal. E investigashon ku a hasi pa saka e balor di naturalesa na Boneiru ta mustra ku anualmente e balor di e naturalesa ta 105 mion doler. Den marko di e relashonnan estatal nobo den Reino Boneiru ke mas sosten di Hulanda pa un ekonomia duradero pa e isla i tur kos ta indiká ku Boneiru ta bai risibí basta plaka pa hinka den desaroyo di naturalesa i krea mas sitionan atraktivo den naturalesa. E balor i importansia di naturalesa ta kla i ya kaba algun proyekto ta funshonando pero tin un Master Plan pa un maneho i desaroyo sólido i integral?. Ki proyektonan a funshoná den otro islanan?.
«Tin un Master Plan pa desaroyo di naturalesa na Boneiru?» recibió 0 desde que se publicó el miércoles 13 de febrero de 2013 . Si te ha gustado este post quizá te gusten otros posts escritos por Manuel Ortega.
Deja un comentario
Disculpa, debes iniciar sesión para escribir un comentario.
Si no tienes todavía usuario puedes crear uno, que te servirá para comentar en todos los blogs de la red indiana en la
página de registro de Matríz.


text:
E ultimo gruponan, for di un total di 64 ta hunga dia 3 di juli pa será e promer rond di Mens Erger Je Niet Live den Centro di Bario Brazil.
E ultimonan pa será e promer rond ta :Kleine Vrijdag Crew, New India Assurance, Bombers y S.I.S.S termina. Depues ta sigui e weganan di “Pool Continue Reading
Aruba Bank Insurance Broker celebrando 60 aña e luna aki.
Floriano Gomez ta e di dos ganador di 500 florin! Aruba Bank Insurance Broker ta celebra 60 aña brindando servicio na nos comunidad. Tur siman Continue Reading
48 Salon di beyesa y Spa lo participa na Viva La Donna Day 2015
Mary Joan Foundation cu charla pa e estilistanan E aña aki lo ta di ocho biaha cu Viva La Donna Day ta wordo organisa aki Continue Reading
“MENS ERGER JE NIET LIVE” ta bay revisa e reglanan y trek lot.
Dia 13 di mei 2015 for di 7 pm – 10pm lo revisa e reglanan y trek lot pa sa ki dia ta hunga y Continue Reading


text: Den un pais manera Aruba, fuertemente dependiente di turismo, un maneho activo y adecuado di medio ambiente ta esencial. Conseho di Minister a desaroya un maneho nobo rond di dumpmento di sushi ilegal y a encarga Ministerio Publico cu coordinacion di e mantencion di e maneho nobo aki. Fiscal Mayor ta encabeza e team di coordinacion, den cual tur e partnernan den cadena ta participa. Na 2012 lo bin un Handhavingsplan Milieu. Riba termino corto e Landsverordening Milieubeheer lo drenta na vigor. E mantencion di e ley aki lo exigi atencion conhunto di e partnernan di cadena.


text:
45 Arubano a logra di regresa te awor
Awe ta tuma luga un reunion di halto nivel gubernamental tanto di paisnan di Reino Hulandes como di gobierno di Venezuela pa atende e crisis cu e pais bisiña aki. E meta ta pa mehora e comunicacion y asina logra un solucion.
Ayera prome minister Evelyn Wever Croes a informa cu despues cu a wordo cumpli e 72 ora inicial, e gobierno di Venezuela a extende di forma unilateral y indefini e prohibicion di trafico aereo y maritimo for di su pais pa e islanan ABC.
Secretario di Estado di Hulanda encarga cu asuntonan di Reino, Raymond Knops a realisa su prome bishita oficial na e gobierno nobo di Aruba di gabinete Wever-Croes pa conhuntamente atende e situacion cu Venezuela. Pero tambe pa e mandatario Hulandes por ta na haltura di e retonan di nos gobierno riba tereno financiero y social. El a considera e reunion aki relevante pa atende debidamente e demanda di Venezuela pa bin cu e decision aki, ya cu nan ta sinti cu den canal oficial ta wordo papia un cos, pero den medionan di comunicacion ta wordo publica otro cos.
Evacuacion y reunion
Prome mandatario di Aruba a laga sa cu tur esfuerso a wordo haci pa evacua tur ciudadano Arubiano y Hulandes cu a keda pega na Venezuela ora cu e gobierno di presidente Maduro a bin cu e medida aki. Esfuerso diplomatico a wordo haci pa logra esaki y awe ta tuma luga e prome contacto personal.
Nan ta calcula un total di 180 ciudadano a keda pega na e pais bisiña. Entre nan minister Glenbert Croes cu a bay Venezuela pa asunto di salud. Mirando e actual situacion delicado na Venezuela, e prome minister ta conseha pa tur nos ciudadano pa abstene di biaha actualmente pa Venezuela, sino ta algo estrictamente necesario.
E conseho na nivel di Reino Hulandes pa abstene di biaha Venezuela ta keda vigente. E ta un codigo oraño cu ta restringi pa bo biaha na cierto sitio. Si bo bay Venezuela bo ta core cierto risico ya cu actualmente no tin un garantia pa bo siguridad y bienestar. Aunke gobierno lo purba di haya e garantia aki, pero nan no sa si lo por logra por lo pronto.
E echo cu gobierno di Aruba a dicidi di stop cualkier tipo di importacion di diferente metal manera koper, chumbo y aluminio for di Venezuela, cu tabata e argumento principal cu e gobierno di presidente Maduro a uza pa hustifica su embargo, a yuda pa alivia e tension den e relacion internacional aki. Ta asina cu for di diamars anochi y ayera den henter dia e vuelonan a reactiva y nos hendenan cu a keda pega na Venezuela a cuminsa bin Aruba bek, entre nan minister Croes cu mester a yega ayera tardi. “Nos no ta bay descansa te ora e ultimo pasahero cu ta pega yega”, segun e prome minister.
Prome minister di Aruba a bisa cu e echo di trece tur ciudadano bek ta trece un trankilidad, pero esaki no kiermen cu cos a caba ya cu nan no ta satisfecho y ‘nada contento con esaki a bay’. P’esey e ta considera e reunion di halto nivel gubernamental di awe hopi importante. Nan ta bay papia riba e certificacion cu lo wordo exigi na momento di importacion y den esaki autoridad Venezolano lo tin su participacion tambe, y ki otro producto ademas = nan kier restringi su salida. Ya cu pa e gobierno di Venezuela, Aruba ta e problema riba importacion di nan koper.
Igualmente minister di Asuntonan Economico, Xiomara Maduro, a informa cu tur importacion di koper y diferente otro metalnan pa Aruba a keda prohibi como un medida urgente pa atende cu e crisis cu a surgi cu Venezuela. Mirando cu e tabata un decision urgente, gobierno no a yega di reuni cu e compania (nan) local cu ta cumpra koper. Sinembargo e mandatario a laga sa cu e canal ta habri pa nan tuma contacto cu departamento di Asunto Economico pa nan haya sa mas di e contenido y alcance di e decision aki. Igualmente pa e importacion di fruta y berdura for di Venezuela cu ta wordo afecta nan ta spera cu esaki ta temporalmente.
Crisis na Venezuela y refugiadonan
Riba asunto di refugiado e ta haya cu Hulanda mester crea cierto compromiso manera nan a yega di haci cu e crisis di refugiado na Europa. El a indica cu e situacion di crisis humanitario cu e pueblo di Venezuela ta pasando aden ta dificil, y e ta un topico sumamente delicado ya cu ta trata di hendenan, y nos so como pais no por atende cu e asunto aki.
E ta haya cu e noticia ultimo cu un grupo di mas cu 30 hende a riesga nan bida den un boto chikito caminda varios di nan a muri pa bay Corsou, ta refleha esaki. El a expresa su preocupacion cu e tipo di situacion di refugiado lo sigui presenta ya cu Aruba tin su propio problemanan social y financiero pa atende cu nan. Pero di otro banda nos pais si ta comprometi ya cu pais Aruba a firma un tratado pa atende cu asunto di refugiadonan.
P’esey e ta kere cu Hulanda mester tin un participacion mas activo pa atende cu un eventual caso masivo di refugiadonan Venezuela. El a indica cu den pasado refugiadonan a wordo aloca den otro paisnan mas grandi cu mester di nan pa nan propio desaroyo. El a compronde cu tin pais na Latino America cu a cuminsa tuma nan. Pasobra e ta haya cu Aruba no mester ta e unico pais cu mester habri su frontera pa yuda esun den necesidad. Pero den e situacion cu Aruba ta actualmente cu e presion social, nos pais casi no ta den posicion pa saca un brasa pa yuda otro. Nan ta preparando un plan pa wak con Aruba ta bay atende cu esaki, ya cu nos pais ta parti di un tratado internacional cu casi ta impedi Aruba pa nenga refugiadonan bin, asina e prome minister a splica.


text:
Partido Comunista Colombiano (PCC) y gueriya di FARC, di cual nan miembro lo ta den proceso di transicion pa bida civil, a bisa cu nan lo busca un alianza pa proceso di eleccion presidencial di 2018, cu otro sector di pais cu ta duna nan apoyo pa acuerdo di paz.
Den actividad cu ta parti di XXII congreso, cu a ser inaugura diahuebs ultimo, e partido PCC lo desaroya un programa di reforma, basa riba un apoyo pa e proceso di paz entre gobierno y FARC, Jaime Caycedo Turriago, presidente di partido a splica. Lo busca un acuerdo pa haya un candidato so, pa asina por defende e proyecto di paz, Turriago a bisa den un ceremonia, caminda halto mando di Farc tabat forma parti. Ora cu comandante di gueriya Carlos Antonio Lozada, a ser consulta riba perspectiva pa e proceso di eleccion presidencial di 2018, el a splica cu e prioridad di Farc awor ta “unidad di banda di tur sectornan cu ta busca paz y no guera.”
Farc ta e principal gueriya di e pais aki, y tres siman pasa nan a conclui nan proceso di desarme. Farc a declara algun luna atras cu nan lo apoya un gobierno di coalicion cu por garantisa e cumplimento di acuerdo di paz. Forsa Arma Revolucionario di Colombia ta planea pa celebra na luna di augustus un congreso, caminda nan por establece nan strategia politico y asina por defini como un partido politico mas, na caminda pa eleccion legislativo y presidencial di aña 2018. Ricardo Téllez, miembro di halto mando di FARC a bisa cu “nos no tin awor un candidato (…) nos ta pensa cu e proceso lo tin suficiente candidato, nos mester un acuerdo comun di entendimento, solamente.” E acuerdo di paz ta garantisa pa FARC un minimo di 10 asiento den Congreso, durante un periodo legislativo. Pa hopi aña e partido PCC a ser denuncia como un partido hopi cercano na FARC, y pa tal motibo su miembronan a denuncia hopi biaha persecucion politico contra nan.


text:
Tur profesional interesa den sector di energia ta cordialmente invita!
Prome cu e dos dianan di e ‘Green Aruba Conference’ tambe lo tin un dia yena di actividad y tayer pa tur esunnan interesa. Un di e actividadnan aki ta e tayer di “Knowledge in Motion” cu ta atractivo specialmente pa tur e profesionalnan cu ta labora den e sector di energia. E tayer aki lo tuma luga dia 15 di November proximo na Hilton Aruba Caribbean Resort y e ta completamente gratis.
No tin duda cu conocemento riba un materia manera energia y sostenibilidad ta fundamental, pero mas importante ainda ta e intercambio y habilidad pa comparti e conocemento aki cu demas profesional riba tereno di energia, esey ta un di e metanan principal di e tayer di “Knowledge in Motion”.
Segun e organisadonan di e conferencia, ta precisamente pa medio di e intercambio di conocemento y experticio aki nos tur por sigui traha na un forma mas eficiente, productivo y exitoso pa loke ta trata sostenibilidad.
Durante e tayer lo uza hermentnan interactivo pa conscientisa tur participante riba e gran variedad di fuentenan di conocemento den e sector di energia sostenibel. Di e forma aki, henter e sala di participante lo por identifica oportunidadnan pa colaboracion, mehoracion y creacion di un plan di accion efectivo pa realisa e metanan colectivo riba sostenibilidad.
E tayer aki ta organisa conhuntamente cu tres institucion dedica na fomenta conocemento, esta, “The Center of Excellence (COE) for Sustainable Development of SIDS”, CARILEC y “ Rocky Mountain Institute-Carbon War Room (RMI-CWR)”. Tur tres organisacion ta comparti e obhetivo di conecta tur profesional den sector di energia cu solucionnan sostenibel practico, pues tur profesional di e sector aki ta keda cordialmente invita pa participa.
E di ocho edicion di e conferencia di Green Aruba, “Sustainability In Motion”, ta tuma luga dia 16 y 17 di November proximo y ta wordo organisa den colaboracion di Utilities Aruba N.V. conhuntamente cu CARILEC como tambe e partnernan fundado di e evento aki manera Gobierno di Aruba, WEB Aruba N.V. y N.V. Elmar. Pa mas informacion bishita www.greenaruba.org of pa registra pa e tayer di “Knowledge in Motion” dia 15 di November proximo, manda un e-mail na administration@greenaruba.org.


text:
Santa Cruz – Diasabra atardi den careda di 6:35 un accidente cu bastante daño material y hende herida a sosode na Santa Cruz.
Na yegada di polis nan ta topa cu un pick up Toyota y un un Hyundai Accent. Chauffeur di e Accent tawata keha di dolor na pecho.
Na e sitio nos a compronde cu e chauffeur di e pick up a bay completamente na su man robes y dal contra e Hyundai Accent bayendo nort.
E impacto tawata asina duro cu ela manda e Accent patras bek.
Polis a detene e chauffeur di e pick up mes ora, cu tawata hopi burachi.
Asina bebi cu ela “susha” su mes posiblemente ora ela accidenta.
Ambulance a presenta na e sitio y a trata e persona cu tawata keha dolor den pecho.


text:
Durante e ultimo aňa hopi trabou a wordo haci den ekipo y riba maneho engeneral di tur e departamentonan cu di un forma of otro tin cu percura di cuida nos fronteranan, cual no ta un tarea facil, mirando cu esaki ta laman di un banda y nos diferente puerto maritimo y aeroportuario.
Tambe nos mescos cu tur e otro paisnan den nos region mester keda alerta cu e situacion economico y politico cu pais vecino Venezuela ta pasando aden, segun Chris Dammers di AVP.
Recientemente durante e bishita di Minister di Relacion Exterior di Hulanda, sr. Koenders Gobierno te hasta a toca e tema dificil aki di e fluho di Venezolanonan cu ta saliendo di e pais aki y si introducion di Visa (visumplicht) muy en particular pa cu turistanan procedente di Venezuela mirando cu cada dia e situacion eynan ta birando cada dia mas tenso.
Visa ta un ta responsabilidad di Reino y no tin ningun decisión ainda cu esaki lo bay tuma lugar pa ciudadanonan di Venezuela cu lo kier biaha pa un di e paisnan di Reino Hulandes.
Tog ta logra tene hopi di e hendenan cu ta potencial peliger pa nos pais pafo. No por logra tene tur pafo, pero ta haci esfuerso y medionan y personal cu tin.
E problema aki no ta uno di nos so, pero di hopi parti di Caribe, Centro America y di paisnan den Sur America mes, caminda tur ta hayando un gran parti di un fluho di Venezolanonan cu ta saliendo cada dia mas di nan pais pa busca un mihor biba.
Tur e paisnan aki ta papiando di e mesun cos cu nos ta papiando. Nan tambe ta confrontando e mesun fenomeno y tin consecuencianan hopi grandi pa diferente pais ey.
Segun Chris Dammers, locual si Gobierno ta haciendo ta trahando riba e obligacion p’esnan muy en particular di Venezuela pa yena un ESTA (Electronic System for Travel Authorization) no unda prome cu nan sali pa Aruba mes por controla varios aspecto di e biahero, manera si e tin un pasport legal, etc.
Banda di e aspectonan aki tambe por wak cu mas y mas nos Departamentonan cu ta controla nos fronteranan ta traha hunto.
Recientemente a firma un protocol entre tur departamento di Gobierno cu ta envolvi cu grensbewaking y e 2 ministernan cu ta envolvi cu Husticia y Belastingsdienst/Aduana pa sigi entre cambia informacion y controlnan hunto pa entre otro mehora e combati contra labamento di placa, etc.
Cifranan di Imigracion p’e aňanan 2014-2016 y e trabounan profesional y e set-up nobo bou cual e ambtenaarnan aki a bin ta traha e ultimo 2 pa 3 aňanan ta mustra su resultadonan.
Control di paspoort, documentonan di biahe y otro aspectonan necesario pa por drenta Aruba ta riba un nivel hopi halto.
Ta para y catch varios hende cu ta purba drenta pais Aruba cu paspoort falso of otro documentonan, of motibonan di biahe ya na frontera na Aeropuerto. Den aňa 2013 nos tabatin mensualmente un avg di 15.000 Venezolano cu tabata bin Aruba.
Na aňa 2015 nos tabatin pieknan di riba 40.000 pa 45.000 turistanan Venezolano cu tabata bin Aruba.
Na aňa 2014 tabata saca for di Aruba pa motibo di ilegalidad, etc, un total di 421 turista Venezolano cu pa aňa 2016 a bira un alrededor di 900.
A para na nos fronteranan di Aeropuerto na aňa 2014 un total di 351 turista Venezolano cu na 2016 a bira un alrededor di 1.500 turista, cu ta mas di 400% mas di locual a para na 2014. Mustrando cu nos profesionalnan na nos fronteranan ta trahando y cu e sistema y maneho cu ta in place ta funcionanado, segun Chris Dammers.


text:
Diasabra 22 di april, Dia di Mama Tera lo ta e clausura di e torneo Easter Lionfish Hunt 2017. Un torneo cu a cuminsa for di diasabra 8 di april y a sigui te cu diasabra awor 22 di april pa 1:00pm. Tin caba 7 team inscribi cu ta participando y ainda tin oportunidad pa otro team inscribi y participa. E posibilidad ta grandi cu ainda e team nan por cay den premio.
Manera ya ta conoci caba ta pagando Awg 13.00 pa kilo di Lionfish. Diasabra lo sigui cu pisamento, midimento, entrega y pago di Lionfish invasivo: Tur Lionfish gara lo mester keda entrega pa e evento di e cookout p’asina tur hende purba Lionfish, etc.
Lo bay tin premio otorga pa total peso, como tambe pa di pisca registra. Tambe lo tin premio pa mayor ehemplar, Lionfish mas grandi (largura total). Esta di nanishi te final di rabo.
Tambe pa menor ehemplar, e Lionfish di mas chikito. (largura) Total length. Lo bay tin diferente Trofeo pa e torneo di Easter Lionfish Hunt.
E cazadornan di Lionfish tin cu trece Lionfish diasabra no mas tarda cu 1:00pm. Esey ta e ultimo ora pa trece Lionfish aden. For di 12:00pm, publico por pasa purba Lionfish.
Lo bay tin Lionfish hasa, Lionfish wings y Ceviche di Lionfish. E bar di Nos Clubhuis lo ta bon surti manera custumber.


text:
ORANJESTAD – Dia 15 pa 17 di September Villa Floralina lo ta un bes mas e sede pa e competencia equino mas grandi di e anja 2017, “Interpaso”. Durante e fechanan aki cientos di bishitante lo presencia tres dia yena cu actividad pa henter famia. Despues di algun anja di ausencia Interpaso lo conta cu cabaynan di Curacao cu lo bin pa participa den e modalidad di Paso Fino.
Cuminsando diabierna 15 di September pa 6’or di atardi, Interpaso lo ranca sali cu competencia di cabay di tur modalidad. Na final lo clausura e prome anochi cu e banda ‘N Fuzion cu lo entretene publico cuminsando 11’or.
Ariba diasabra 16 di September competencia ta cuminsa pa 5 PM. Durante competencia lo tin un show di cabay tambe pa e publico. Despues di e Gran Campeonato, ta sera e anochi cu presentacion di e acordeonista di Colombia, Ma Silena Ovalle.
Ma Silena Ovalle ta un hoben di apenas 22 anja, cu a cuminsa toca acordeon cu un edad di 12 anja. E ta hopi conosi riba rednan social caminda e ta interpreta diferente cancion di Vallenato, Reggeaton, y otro cancion di artistanan famoso. Ma Silena Ovalle ta conosi como “La Princesa del Acordeon” y ta toca na diferente evento na Colombia como tambe otro paisnan den Latino America. Ma Silena Ovalle lo ta acompanja pa Sensacion Vallenata durante su presentacion durante diasabra anochi na Villa Floralina.
Ariba diadomingo ta toca turno na e jinete y amazona local pa bataya contra participantenan di Curacao, Colombia, Venezuela, y Republica Dominicana. Ariba e dia aki tin diferente categoria cu lo ta fuerte, Amazona 12-14 anja y Amazona 15-17 anja como tambe diferente jinete di Curacao lo bin enfrenta e jinetenan di Aruba. E competencia di jinete & amazona lo cuminsa 3’or di atardi. Entrada ariba diabierna y diasabra lo ta solamente 5 florin, y ariba diadomingo esaki lo ta gratis.
Interpaso ta conta cu apoyo di diferente compania; Divi Resorts cu ta ofrece paketenan atractivo pa nos bishitante y hunto cu Tropical Bottling Company, e bar di Interpaso lo ta bon surti cu prijs atractivo cu diferente bucket special y tambe happy hour durante e weekend.


text:
Raport preliminar di IMF a keda cla y ta positivo. Minister Richard Arends, encarga cu Asunto Economico y Comunicacion, hunto cu Prome Minister Eman y Minister di Finanza Angel Bermudez a splica algun detaye di e raport aki.
Pa Minister Richard Arends ta di 4 bes cu e ta atende cu un mision di IMF, prome como consehero y awor como Minister.
“Aruba, como miembro di Reino Hulandes, semper tabata cay bou di e region di Europa Occidental y awor pa prome bes ta resorta bou di e region di Caribe.
Esaki ta haci e comparacion cu demas pais cu economianan similar hopi mas facil.
Mi mes tambe a experiencia e mision aki hopi placentero. Nos a hiba discusionnan masha interesante.
Ekipo di IMF a comparti modelonan cu nos y a duna nos un palet di costonan den termino economico di cada reforma.
IMF a indica cu nos economia a slow down e ultimo tres añanan, dor di turismo y primordialmente turismo di Venezuela cu a cay.
Pero, tambe e analistanan indica cu slow down economico aki ta debi n’e hecho cu Aruba su deficit a bira menos y ta bayendo den un surplus.”
Richard Arends a splica cu tur e deficitnan cu Gobierno tabatin, bon of malo, ta fondonan cu tabata circula den e economia.
“Un dado momento, ora Gobierno ta bay corta gasto, menos e por contribui na actividadnan economico.
IMF a indica cu e resultadonan economico di e ultimo tres añanan ta debi na turismo cu a baha y e consolidacion fiscal cu Gobierno tabata tuma pa reduci e deficit y debe di pais Aruba, semper manteniendo e balansa.”
Arends ta masha contento di por anuncia cu IMF tin elogio p’e forma di traha di Gobierno y ta premira cu a partir di e aña aki e actividadnan economico lo mehora. Esaki ta debi no solamente na e proyectonan publico priva cu tin aworaki, pero tambe turismo cu ta lantando cabez bek y mas cu tur reapertura di e refineria.
IMF a indica cu e maneho energetico di Aruba cu tin un componente economico hopi grandi, tambe a yuda pa por a garantisa un crecemento economico.
Minister Arends a menciona e critica cu IMF tabatin riba e.o. su Ministerio y algun colega.
“E ta un critica constante cu ta ensera flexibilisacion di e mercado laboral. E red-tape cu tin pa establece un negoshi y e gastonan pa haci negoshi aki na Aruba.
IMF tambe a ripara durante e discusionnan cu gremionan – dos siman largo di reunion – cu tin señalnan mixto.
Tin gremio ta haya cu mester bira mas flexibel y otronan juist no y ta haya e red-tape un bon filter y asina tabatin varios opinion y argumentacion”.
Minister Richard Arends a bisa cu loke ta bon ta cu Departamento di Asunto Economico por a prueba cu a reduci substancialmente e tempo di espera pa haya un vestigingsvergunning.
“Mi ta hopi satifecho di e conclusionnan preliminar hopi balansa. Aki un par di luna e raport final ta keda cla.”


text:
DETROIT – Tur cos ta cla pa majan anochi ora cu Gregory Milliard drenta octagon pa asina defende su faha di TXC...
ORANJESTAD – Redemption Fighting Championship den su di dos edicion tawata un exito rotundo, fanaticonan di MMA a bin engrandi pa presencia...
ORANJESTAD – General Manager di RIU Antillas Sr. Juan Blanco a presenta pa asina duna bon bini na e fighter nan di...
ORANJESTAD – Na 2009 e tawata den nos prome edicion di e Sports Zone Aruba magazine, awo mas di 10 anja den e...
ORANJESTAD – RFC Aruba conhuntamente cu Sports Zone Aruba ta hiba abo ring side pa e Main event di Redemption Fighting Championship....
ORANJESTAD – Awetardi a jega Aruba e MMA International Hyram Rodriguez for di madre patria Hulanda unda e ta residencia. Hunto cune...
ORANJESTAD – Gregory Milliard tawata bon conoci den e deporte di baseball na unda e la firma cu e organizacion di Baltimore...


text:
Den siman mi tabata combersa cu un hoben cu a cuminsa un estudio y despues di un anja a sinti cu e la fracasa. Awor e ta traha trabou duro den construccion. Mi a puntr’e: ‘Pero kico bo mes ta desea di bira den bo bida?’. E la contesta: ‘Mi no sa, senjora.’ Mi a splic’e e ora cu si bo no tin un meta of vishon unda bo kier bay, bida por hiba bo hopi caminda. Esaki por ta un bon caminda, pero tambe uno malo, te hasta hopi malo.
Pasobra si bo no sa unda bo kier ta majan, bo lo no hasi esfuerso pa yega. Y tin hopi caso cu muchanan cu bon curason ta cay den man di hende cu no tin asina bon intencion pa nan.
E hoben aki a crese sin un tata den famia, mama ta traha duro y famia ta juda pa wak p’e. Esaki ta e forma cu gran parti di hoben ta lanta den e temponan aki. No tin echt guia, combersacion y refleho. Na final di nos combersacion e la bisa mi ‘Hopi danki, senjora. Mi ta bay pensa.’ Mi no sa su nomber. Mi a top’e na un fiesta di famia. Y mi ta pensa cuanto mucha ta cana rond asina na dushi Aruba. Mi ta pensa tambe, cuanto hende ta tuma tempo pa combersa un rato cu nan y duna nan un conseho, un tiki inspiracion. Cuanto e ta costa bo? Un tiki di bo tempo…
Abo ta tuma un tiki tempo awe pa combersa cu un hoben conoci of desconoci? Y dun’e un inspiracion pa su bida….
Danki, den nomber di Futuro…


text:
Ta manera algo cu a bin na moda, di kibra drenta den auto pa wak kico tur tin, sin tene cuenta e gasto inmenso cu ta wordo laga atras pa e doñonan.
Ayera mes tabata tin un caso caminda a kibra bentana di un van para den parkinglot na Playa y e dia anterior, dos auto, para banda di otro, a sufri e mesun cos.
Ayera, e biaha aki esaki a sosode na Club Caiquetio, caminda cu 4 auto a core e mesun suerte cu esunnan na Playa. E doñonan di auto, a bay hunga nan Bingo, cu ta tuma luga tur diabierna, cu e confiansa cu nan ta bin yega haya nan propiedad intacto pa despues bay nan cas.
Antisocialnan ta kibra bentana y den algun di e autonan nan ta bay cu cos, pero den algun otro, nada no ta wordo horta. Ta trata aki di tres auto di marca Toyota y un marca Nissan.
Esaki sigur tin atencion di polis y di prensa, kendenan ta denuncia tipo di actonan asina. Ta parce cu caminda hendenan ta congrega, antisocialnan ta bin comete nan fechoria. Den e dianan aki tin hopi actividad y diabel ta los, nan ta busca cos di horta of causa daño. Nos mester ta hopi alerta pa esaki.
Ta manera algo cu a bin na moda, di kibra drenta den auto pa wak kico tur tin, sin tene cuenta e gasto inmenso cu ta wordo laga atras pa e doñonan.